Ստամբուլի Մեշրութիյեթ թաղամասի ներկայիս Սամանյոլու փողոցն այսուհետև կկոչվի Հրանտ Դինքի անունով, գրում է «Ակօսը»։ Փողոցը պոլսահայ լրագրող, «Ակօս» թերթի հիմնադիր Դինքի անունով կոչելու, ինչպես նաև 89 փողոցներ ևս անվանափոխելու որոշումը կայացվել է Ստամբուլի քաղաքապետարանի խորհրդի անդամների շնորհիվ։ Նախագծին կողմ քվեարկածներն իշխող «Արդարություն և զարգացում» ու ընդդիմադիր «Ժողովրդահանրապետական» կուսակցությունների անդամներն էին։